Diari Oficial de la Generalitat Valenciana


Sumari del DOGV 6094, del 03-09-2009 (2009/9816)

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Desenrotllament de Projectes d'Instal·lacions Tèrmiques i de Fluids.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/07/29/(23)/dof/vci/html**

### Dades del document

Número de DOGV
:   6094

Data del DOGV
:   03-09-2009

Secció del DOGV
:   I. DISPOSICIONS GENERALS

Número del document
:   2009/9816


Data del document
:   29-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * programa d'ensenyament
    * ensenyament professional
    * legislació escolar
    * planificació educativa
    * legislació

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Desenrotllament de Projectes d'Instal·lacions Tèrmiques i de Fluids. [2009/9816]  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article 27 de la Constitució i les lleis orgàniques que, conforme a l'apartat 1 del seu article 81, la despleguen.  
Una vegada aprovat i publicat en el Boletín Oficial del Estado el Reial Decret 219/2008, de 15 de febrer, pel qual s'establix el títol de Tècnic Superior en Desenrotllament de Projectes d'Instal·lacions Tèrmiques i de Fluids i es fixen les seues ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposa l'article 10.1 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.2 i 39.6 de la Llei Orgànica 2/2006, de 3 de maig, d'Educació, i en el capítol II del Reial Decret 1538/2006, de 15 de desembre, pel qual s'establix l'ordenació de la formació professional del sistema educatiu. I segons allò que s'ha fixat en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la formació professional del sistema educatiu, és procedent, tenint en compte els aspectes definits en la normativa mencionada anteriorment, establir el currículum complet d'estes noves ensenyances de Formació Professional Inicial vinculades al títol mencionat en l'àmbit d'esta comunitat autònoma, ampliant i contextualitzant els continguts dels mòduls professionals i respectant el perfil professional d'aquell.  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, Nivell Bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut de l'anteriorment exposat, i segons el que s'ha fixat en l'article 17.2 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, vista la proposta de la Direcció General d'Avaluació, Innovació i Qualitat Educativa i de la Formació Professional de data 27 de juliol de 2009, amb un informe previ del Consell Valencià de la Formació Professional i de conformitat amb el Consell Juridic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,   
ORDENE  
Article 1. Objecte i àmbit d'aplicació  
1. La present orde es dicta a l'empara del que disposen els articles 27 i 53.1 i 2 de la Constitució Espanyola; en els articles 6.3 i 39.4 de la Llei Orgànica 2/2006, de 3 de maig, d'Educació; en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu; en el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i en l'article 53 del vigent Estatut d'Autonomia de la Comunitat Valenciana i té com a objecte establir el currículum del Cicle Formatiu de Grau Superior vinculat al títol de Tècnic Superior en Desenrotllament de Projectes d'Instal·lacions Tèrmiques i de Fluids, tenint en compte les característiques socioproductives, laborals i educatives de la Comunitat Valenciana. A estos efectes, la identificació del títol, el perfil professional configurat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors, són els que es definixen en el títol de tècnic superior en Desenrotllament de Projectes d'Instal·lacions Tèrmiques i de Fluids determinat en el Reial Decret 219/2008, de 15 de febrer, pel qual s'establix el mencionat títol i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del Cicle Formatiu de Grau Superior en Desenrotllament de Projectes d'Instal·lacions Tèrmiques i de Fluids ubicats en l'àmbit territorial de la Comunitat Valenciana.  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals són els que s'establixen en el Reial Decret 219/2008, de 15 de febrer.  
3. La relació dels mòduls professionals en què s'organitza el present currículum són:   
- 0120. Sistemes Elèctrics i Automàtics.  
- 0121. Equips i Instal·lacions Tèrmiques.  
- 0122. Processos de Muntatge d'Instal·lacions.  
- 0123. Representació Gràfica d'Instal·lacions.  
- 0124. Energies Renovables i Eficiència Energètica.  
- 0125. Configuració d'Instal·lacions de Climatització, Calefacció i ACS.  
- 0126. Configuració d'Instal·lacions Frigorífiques.  
- 0127. Configuració d'Instal·lacions de Fluids.  
- 0128. Planificació del Muntatge d'Instal·lacions.  
- 0129. Projecte d'Instal·lacions Tèrmiques i de Fluids.  
- 0130. Formació i Orientació Laboral.  
- 0131. Empresa i Iniciativa Emprenedora.  
- 0132. Formació en Centres de Treball.  
4. Els objectius d'estos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 219/2008, de 15 de febrer.  
5. Els continguts i la càrrega lectiva completa d'estos mòduls professionals s'establixen en l'annex I de la present orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
Article 4. Mòduls professionals: Formació en centres de treball i Projecte de Desenrotllament de Projectes d'Instal·lacions Tèrmiques i de Fluids  
El mòdul professional de Formació en Centres de Treball es realitzarà, amb caràcter general, en el tercer trimestre del segon curs.  
El mòdul professional de Projecte d'Instal·lacions Tèrmiques i de Fluids consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenrotllarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en Centres de Treball. El desenrotllament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.   
Article 5. Espais i equipament  
Els espais mínims que han de reunir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.   
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc., disposaran de la instal·lació necessària per al seu funcionament correcte i compliran les normes de seguretat i prevenció de riscos i totes les altres que siguen aplicables.  
b) La seua quantitat i característiques haurà d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els mencionats espais.  
Article 6. Professorat  
Els aspectes referents a les especialitats del professorat amb atribució docent en els mòduls professionals del cicle formatiu de Sistemes Microinformàtics i Xarxes enumerats en el punt 3 de l'article 2 de la present orde, segons el que preveu la normativa estatal de caràcter bàsic, són els establits actualment en l'annex III.A) del Reial Decret 219/2008, de 15 de febrer.  
Les especialitats i, si és el cas, les titulacions del professorat amb atribució docent en els mòduls professionals d'Anglés Tècnic inclosos en l'article 7 són les que es determinen en l'annex III de la present orde.  
A fi de garantir la qualitat d'estes ensenyances, per a poder impartir els mòduls professionals que conformen el cicle formatiu, el professorat dels centres de titularitat privada o d'una altra administració diferent de la Conselleria d'Educació, ubicats en l'àmbit territorial de la Comunitat, hauran de posseir la corresponent titulació acadèmica que es concreta en l'annex VI de la present orde i a més acreditar la formació pedagògica i didàctica que establix el Reial Decret 1834/2008, de 8 de novembre, pel qual es definixen les condicions de formació per a l'exercici de la docència en l'Educació Secundària Obligatòria, el Batxillerat, la Formació Professional i les ensenyances de règim especial i s'establixen les especialitats dels cossos docents d'Ensenyança Secundària. La titulació acadèmica universitària requerida s'adaptarà a la seua equivalència de grau/màster universitari.  
Article 7. Docència en anglés  
A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals entre els quals componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés, d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva, en tres hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca els dits mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.  
2. Si no es complixen les condicions indicades anteriorment, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desplegaran el currículum del cicle formatiu incloent un mòdul d'anglés tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'estos mòduls d'anglés tècnic es concreta en l'annex IV.  
Article 8. Autonomia dels centres  
Els centres educatius disposaran de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.   
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desplegaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.   
La Conselleria d'Educació afavorirà l'elaboració de projectes d'innovació, així com de models de programació docent i de materials didàctics, que faciliten al professorat el desplegament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la Conselleria d'Educació, sense que, en cap cas, s'imposen aportacions a l'alumnat ni exigències per a esta.  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de tècnic superior en Desenrotllament de Projectes d'Instal·lacions Tèrmiques i de Fluids s'ajustaran al que establix la Llei Orgànica 2/2006, de 3 de maig, d'Educació, i les normes que la despleguen i, en tot cas, hauran de complir els requisits que s'establixen en l'article 52 del Reial Decret 1538/2006, de 15 de desembre, a més del que establix el Reial Decret 219/2008, de 15 de febrer, i normes que el despleguen.  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la Conselleria d'Educació.  
Article 11. Adaptació als distints tipus i destinataris de l'oferta educativa  
La Conselleria d'Educació podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances d'este a les característiques dels distints tipus d'oferta educativa a fi d'adaptar-se a les característiques dels destinataris.  
Disposició addicional primera. Calendari d'implantació  
La implantació del currículum objecte de regulació de la present orde tindrà lloc en el curs escolar 2009-2010, per a les ensenyances corresponents al curs primer, i en el curs 2010-2011, per a les del segon curs. Simultàniament, en els mateixos anys acadèmics, deixaran d'impartir-se les corresponents al primer i segon curs de les ensenyances establides per a l'obtenció del títol de tècnic superior en Desenrotllament de Projectes d'Instal·lacions de Fluids, Tèrmiques i de Manutenció, emparat per la Llei Orgànica 1/1990, de 3 d'octubre, d'Ordenació General del Sistema Educatiu.  
Disposició addicional segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'esta orde, tinguen autoritzades ensenyances conduents a l'obtenció del títol de Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció emparat per la LOGSE, queden autoritzats per a impartir les ensenyances conduents a l'obtenció del títol de Tècnic Superior en Desenrotllament de Projectes d'Instal·lacions Tèrmiques i de Fluids emparat per la LOE.  
Disposició addicional tercera. Requisits del professorat de centres privats o públics de titularitat diferent de l'administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'esta orde, no tinga els requisits acadèmics exigits en l'article 6 de la present orde podrà impartir els corresponents mòduls professionals que conformen el present currículum si es troben en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets, o si no els té de dotze mesos en períodes continus o discontinus, dins dels quatre cursos anteriors a l'entrada en vigor de la present orde, en el mateix mòdul professional del títol de Tècnic Superior en Desenrotllament de Projectes d'Instal·lacions Tèrmiques i de Fluids emparat per la LOGSE que siga objecte de la convalidació establida en l'annex IV del Reial Decret 219/2008, de 15 de febrer. L'acreditació docent corresponent podrà sol·licitar-se durant un any a l'entrada en vigor de la present orde.  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de tres anys, com a mínim, en el sector vinculat a la família professional, realitzant activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establida en esta disposició addicional serà el següent:  
El professorat que considere reunir els requisits necessaris, ho sol·licitarà a la corresponent Direcció Territorial d'Educació, adjuntant la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a) i/o b) d'esta disposició addicional.  
El/la directora/a territorial, amb un informe previ del seu Servici d'Inspecció Educativa, elevarà la proposta de resolució a la Direcció General d'Avaluació, Innovació, Qualitat Educativa i de la Formació Professional, que dictarà una resolució individualitzada respecte d'això. Contra la resolució, la persona interessada podrà presentar recurs d'alçada, en el termini d'un mes des de la seua notificació, davant de la Secretaria Autonòmica d'Educació, qüestió que haurà de constar en la mencionada resolució. Estes resolucions quedaran inscrites en un registre creat a este efecte.  
Disposició Transitòria. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció emparat per la Llei Orgànica 1/1990, de 3 d'octubre, d'Ordenació General del Sistema Educatiu  
1. L'alumnat que, en finalitzar el curs escolar 2008-2009, complisca les condicions requerides per a cursar les ensenyances del segon curs del títol de Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció emparat per la LOGSE, i que no haja superat algun dels mòduls professionals del primer curs del corresponent títol, comptarà amb dos convocatòries en cada un dels dos anys successius per a poder superar els dits mòduls professionals.  
Transcorregut el dit període, en el curs escolar 2011-2012, se li aplicaran les convalidacions, per als mòduls superats, establides en l'article 15.1 del Reial Decret 219/2008, de 15 de febrer, pel qual s'establix el títol de Tècnic Superior en Desenrotllament de Projectes d'Instal·lacions Tèrmiques i de Fluids, o la norma bàsica que el substituïx, regulada per la Llei Orgànica 2/2006, de 3 de maig, d'Educació.  
2. L'alumnat que, en finalitzar el curs escolar 2008-2009, no complisca les condicions requerides per a cursar les ensenyances del segon curs del títol de Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció emparat per la LOGSE, se li aplicaran les convalidacions establides en l'article 15.1 del Reial Decret 219/2008, de 15 de febrer, pel qual s'establix el títol de Tècnic Superior en Desenrotllament de Projectes d'Instal·lacions Tèrmiques i de Fluids, o la norma bàsica que el substituïsca, regulat per la Llei Orgànica 2/2006, de 3 de maig, d'Educació.  
3. L'alumnat que, en finalitzar el curs escolar 2009-2010, no complisca, per no haver superat algun dels mòduls professionals del segon curs, les condicions requerides per a obtindre el títol de Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció emparat per la LOGSE, comptarà amb dos convocatòries en cada un dels dos anys successius per a poder superar els dits mòduls professionals, a excepció del mòdul de Formació en Centres de Treball, per al qual disposarà d'un curs escolar suplementari. L'alumnat que, transcorregut el dit període, no haja obtingut el corresponent títol, se li aplicarà les convalidacions, per als mòduls superats, establides en l'article 15.1 del Reial Decret 219/2008, de 15 de febrer, pel qual s'establix el títol de Tècnic Superior en Desenrotllament de Projectes d'Instal·lacions Tèrmiques i de Fluids, o la norma bàsica que el substituïsca, regulat per la Llei Orgànica 2/2006, de 3 de maig, d'Educació.  
DISPOSICIONS FINALS  
Primera. Aplicació de l'orde  
Les direccions generals de la Conselleria d'Educació són autoritzades, en l'àmbit de les seues competències, per a adoptar les mesures i dictar les instruccions necessàries per a l'aplicació del que disposa esta orde.  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
València, 29 de juliol de 2009  
El conseller d'Educació,  
ALEJANDRO FONT DE MORA TURÓN  
ANNEX I  
Mòduls professionals  
Mòdul professional: Sistemes Elèctrics i Automàtics  
Codi: 0120  
Duració: 192 hores  
Continguts:  
Selecció de màquines elèctriques i els seus sistemes auxiliars:  
- Interpretació d'esquemes. Sistemes monofàsics. Sistemes trifàsics.  
- Elements dels circuits: interruptors, commutadors, polsadors, relens, contactors, temporitzadors, entre altres.  
- Components passius: resistències, bobines i condensadors.  
- Sensors i sondes. Tipus i característiques.  
- Transformadors. Tipus i característiques.  
- Motors de corrent continu i de corrent alterna. Tipus, característiques i aplicacions.  
- Selecció de sistemes d'arrancada i control.  
- Determinació de dispositius de protecció.  
- Sistemes electrònics de variació de velocitat de motors.  
- Elaboració d'esquemes de connexió.  
- Mesura i verificació de paràmetres de funcionament.  
- Condicions de seguretat.  
Circuits pneumàtics i hidràulics:  
- Principis físics.  
- Elements d'un circuit pneumàtic: compressors, eixugadors, unitats de manteniment, vàlvules, actuadors, entre altres.  
- Elements d'un circuit hidràulic: bombes, vàlvules, actuadors, entre altres.  
- Simbologia pneumàtica i hidràulica.  
- Esquemes pneumàtics i hidràulics. Comandaments bàsics.  
- Selecció de components.  
Configuració d'instal·lacions elèctriques d'alimentació i control:  
- Aplicació de la normativa d'instal·lacions elèctriques de baixa tensió.  
- Proteccions. Tipus i característiques. Aplicacions.  
- Determinació de les canalitzacions.  
- Selecció de conductors elèctrics.  
- Selecció de components auxiliars.  
- Elaboració d'esquemes de força i maniobra d'instal·lacions.  
- Muntatge de quadros elèctrics. Tipologia i característiques.  
- Muntatge i connexions d'elements de protecció, comandament i senyalització. Muntatge d'instal·lacions. Tècniques i procediments.  
Muntatge de sistemes de regulació i control:  
- Principis d'automatització.  
- Processos continus. Característiques.  
- Processos seqüencials. Característiques.  
- Àlgebra lògica. Funcions i variables.  
- Determinació de circuits lògics elementals.  
- Llaços de regulació (bucle tancat, obert, entre altres).  
- Tipus de regulació: Tot-res amb banda morta, P, PI i PID. Funcions de transferència. Realimentació.  
- Aplicacions en les instal·lacions.  
- Selecció de components dels sistemes de regulació.  
- Elaboració d'esquemes. Simbologia.  
Verificació del funcionament de sistemes de regulació i control:  
- Instruments de mesura. Proves i mesures.  
- Proves de seguretat.  
- Elements de protecció.  
- Seqüència de funcionament.  
Localització d'avaries en sistemes automàtics:  
- Procediments d'intervenció.  
- Mesurament de paràmetres característics.  
- Disfuncions.  
- Documentació.  
Reparació d'avaries en sistemes automàtics:  
- Procediments d'intervenció.  
- Ajust de paràmetres.  
- Equips i ferramentes.  
- Substitució d'elements.  
Configuració de sistemes automàtics programables:  
- Tipus d'autòmats programables.  
- Variables del sistema.  
- Elements d'un sistema automàtic programable.  
- Esquemes de sistemes automàtics. Regulació i control.  
- Característiques i selecció d'autòmats programables.  
- Posada en marxa de sistemes automàtics programables.  
- Diagrames de flux.  
- Connexió dels sistemes automàtics programables.  
- Programació d'autòmats. Verificació de programes.  
- Connexió d'autòmats i elements perifèrics.  
- Programes de control.  
- Muntatge de sistemes automàtics programables.  
- Esquemes d'instal·lació.  
- Connexions de xarxes. Comprovacions.  
- Connexions d'elements de control. Ajustos.  
- Resolució de contingències. Documentació.  
Mòdul professional: Equips i Instal·lacions Tèrmiques  
Codi: 0121  
Duració: 224 hores  
Continguts:  
Càlcul d'instal·lacions tèrmiques.   
- Aplicació de termotècnia a instal·lacions tèrmiques:  
- Transmissió de calor. Resistències tèrmiques per conducció, convecció i radiació   
- Càlcul d'aïllament tèrmic i característiques dels aïllaments. Calorifugat de canonades.  
- Càlcul de càrregues tèrmiques d'instal·lacions de fred, climatització i calefacció.  
- Identificació dels paràmetres per a la generació de calor:  
- Classificació dels combustibles. Emmagatzemament i xarxes de combustibles sòlids, líquids i gasosos.   
- Característiques dels combustibles. Poder calorífic. Poder calorífic inferior. Famílies de gasos. Límit d'inflamabilitat. Tensió de vapor  
- Determinació de les condicions de qualitat de l'aire interior i confort en instal·lacions tèrmiques:  
- Identificació de les propietats de l'aire humit.  
- Ús del diagrama psicromètric.  
- Representació de mescles d'aire en el diagrama psicromètric. Representació dels distints tractaments d'aire en el diagrama psicromètric.  
- Càlcul de necessitats de ventilació.  
- Interpretació dels cicles frigorífics:  
- Identificació en diagrames frigorífics dels paràmetres característics de les instal·lacions. Compressió simple i múltiple. Absorció.  
- Taules de refrigerants i el seu ús: presentació general de les taules. Utilització en cicles de refrigeració.  
- Estudi dels cicles frigorífics i els seus paràmetres de funcionament.  
- Incidència de la modificació de les variables del cicle sobre l'eficiència energètica i altres factors.  
- Aplicació dels fluids refrigerants i lubricants:  
- Classificació de refrigerants en funció de les seues característiques. Recuperació i reciclatge.  
- Ús de fluids secundaris sense canvi d'estat.  
- Ús de fluids secundaris amb canvis d'estat.  
- Lubricants segons el tipus de refrigerant. Miscibilitat i solubilitat.  
- Representació gràfica d'esquemes frigorífics, de climatització (calefacció, refrigeració i ventilació) i ACS:  
- Simbologia normalitzada utilitzada en instal·lacions frigorífiques, de climatització, ACS i de ventilació.  
- Interpretació i realització d'esquemes d'instal·lacions frigorífiques, de climatització, ACS i de ventilació.  
- Normalització.  
Identificació i càlcul dels components d'instal·lacions de producció de calor i ACS:  
- Generadors de calor. Calderes i cremadors. Bombes de calor. Tipologia, càlcul i selecció.  
- Combustió. Paràmetres de la combustió. Anàlisi d'esta. Concepte de tir. Control del tir.  
- Elements d'instal·lacions de producció de calor per combustió. Calderes i cremadors. Vasos d'expansió. Ximeneres. Bombes i circuladors. Depòsits acumuladors. Elements auxiliars. Càlcul i selecció.  
- Emissors, intercanviadors de calor i elements terminals. Càlcul i selecció.  
- Dispositius de control i seguretat.  
- Reglamentació.  
Descripció i càlcul dels components d'instal·lacions frigorífiques:  
- Cambres frigorífiques. Tipus i aplicacions.  
- Classificació i característiques dels compressors frigorífics. Selecció. Variació de capacitat.  
- Condensadors i torres de refredament d'aigua. Classificació i funcionament. Càlcul i selecció.  
- Evaporadors i intercanviadors de calor. Classificació i funcionament. Sistemes de desgebre. Càlcul i selecció.  
- Dispositius d'expansió (vàlvula d'expansió termostàtica, vàlvula d'expansió electrònica, tub capil·lar, entre altres). Càlcul i selecció.  
- Valvuleria, (vàlvules de pressió constant, vàlvules de retenció, vàlvules de seguretat, vàlvules motoritzades, entre altres). Càlcul i selecció.  
- Càlcul de canonades de refrigerant.  
- Elements annexos al circuit. Filtres. Separadors d'oli. Recipients de líquid. Silenciadors. Separadors d'aspiració.  
- Sistemes d'estalvi energètic.  
- Reglamentació.  
Identificació i càlcul de components i equips en instal·lacions de climatització i ventilació:  
- Classificació de les instal·lacions de climatització i ventilació.  
- Parts i elements constituents.  
- Dimensionat i selecció d'equips.  
- Plantes refrigeradores. Bombes de calor.  
- Equips d'absorció.  
- Unitats de tractament d'aire.  
- Distribució d'aire en els locals. Reixetes i difusors. Unitats terminals.  
- Reglamentació.  
Càlcul de xarxes de transport de fluids en instal·lacions tèrmiques i de ventilació:  
- Lleis generals dels fluids. Equació de Bernouilli. Pressió dinàmica. Pressió estàtica.  
- Disseny i càlcul de xarxes de conductes. Pèrdua de càrrega, velocitat i cabal.  
- Disseny i càlcul de xarxes de canonades. Pèrdua de càrrega, velocitat i cabal.  
- Tipus de bombes per a fluids. Camp d'aplicació. Corba característica d'una bomba. Cavitació. Altura neta positiva d'aspiració (NPSH).  
Configuració d'instal·lacions de protecció contra incendis:  
- Classificació dels sistemes de detecció i d'alarma d'incendi.  
- Classificació dels sistemes d'extinció portàtil.  
- Classificació i càlcul dels sistemes d'extinció automàtica.  
Mòdul professional: Processos de Muntatge d'Instal·lacions  
Codi: 0122  
Duració: 224 hores  
Continguts:  
Identificació de materials i tractaments anticorrosius i antioxidants:  
- Propietats generals de materials.  
- Tècniques de modificació de les propietats mecàniques dels materials. Aliatges i tractaments tèrmics.  
- Determinar les propietats dels materials usats en instal·lacions tèrmiques. Assajos.  
- Materials utilitzats en instal·lacions tèrmiques. Avantatges i inconvenients.  
- Canonades. Materials, característiques i dimensions. Formes comercials dels materials.  
- Corrosió i oxidació. Protecció de materials.  
- Accessoris per a canonada utilitzada en instal·lacions tèrmiques i de fluids.  
Mecanitzat i conformat de materials aplicats en els processos de muntatge d'instal·lacions tèrmiques i de fluids:  
- Equips i ferramentes de mecanitzat (classificació, utilització).  
- Instruments de mesurament i comparació.  
- Operacions de tallat, trepatge i roscat (interior i exterior).  
- Corbat, esbocat i eixamplat en canonades.  
- Traçat, tall i construcció de conductes d'aire a partir de planxa (mètode del tram recte i per tapes).  
- Mecanitzat en conductes de xapa i d'altres materials rígids per a ventilació i extracció.  
- Tècniques i procediments d'instal·lació de conductes d'aire.  
- Característiques dels aïllaments tèrmics i acústics en conductes d'aire.  
- Muntatge d'elements de mesura dels paràmetres de les instal·lacions d'aire.  
- Mesures de seguretat en operacions de mecanitzat i conformat.  
Execució d'unions no soldades:  
- Unions no soldades i tipus de materials.  
- Elecció i maneig de ferramentes.  
- Operacions de roscat, caragolat, apegat, engrapat, reblada, esbocat i eixamplat.  
- Mesures de seguretat en operacions d'unions no soldades.  
Soldadura aplicada en els processos de muntatge d'instal·lacions tèrmiques i de fluids:  
- Materials base segons el tipus de soldadura.  
- Tipus de soldadura i simbologia utilitzada.  
- Soldadura elèctrica (principis, procediments i ferramentes). Soldadura a testa de tubs d'acer.  
- Soldadura per termofusió (procediments, components).  
- Soldadura per flama (oxiacetilé, butà, entre altres). Soldadura per capil·laritat.  
- Procediments de soldadura.  
- Mesures de seguretat en operacions de soldadura.  
Muntatge bàsic d'equips frigorífics:  
- Tècniques de replantejament i ubicació d'equips, línies, entre altres.  
- Suports i fixacions d'equips i línies de fluids en general.  
- Muntatge de línies de refrigerants i circuits associats.  
- Muntatge d'elements associats (filtres, visors, vàlvules d'expansió, vàlvules, entre altres).  
- Mesures de seguretat en operacions de muntatge d'instal·lacions.  
- Relacionar les instal·lacions frigorífiques amb els reglaments de seguretat i instruccions tècniques complementàries.  
Muntatge bàsic d'equips i elements d'instal·lacions de producció de calor i de fluids:  
- Tècniques de replantejament i ubicació d'equips, línies, entre altres.  
- Suports i fixacions d'equips i línies de fluids en general.  
- Muntatge de línies de calefacció, ACS i combustibles.  
- Muntatge d'elements associats (unitats terminals, porgadors, detentors, vàlvules de reglatge, taps, vàlvules, entre altres).  
- Mesures de seguretat en operacions de muntatge d'instal·lacions.  
- Relacionar les instal·lacions de producció de calor amb el reglament d'instal·lacions tèrmiques en edificis.  
Realització de proves d'estanqueïtat d'instal·lacions tèrmiques i de fluids:  
- Proves d'estanqueïtat. Equips i instruments de mesura de pressió.  
- Normativa d'aplicació.  
- Mesures de seguretat.  
Muntatge de sistemes elèctrics associats a instal·lacions tèrmiques bàsiques:  
- Elaboració i interpretació dels esquemes elèctrics de la instal·lació.  
- Muntatge i connexió de quadros elèctrics d'alimentació i maniobra.  
- Muntatge i connexió d'elements de les instal·lacions (pressòstats, termòstats, sondes de pressió i temperatura, termoaparells, entre altres).  
- Relacionar les instal·lacions elèctriques amb el reglament electrotècnic de baixa tensió.  
Posada en marxa d'instal·lacions tèrmiques:  
- Seqüència de posada en funcionament.  
- Tècniques de localització i reparació de fugues de fluid en les instal·lacions.  
- Procediments bàsics d'una instal·lació frigorífica: buit, prova de fugues, càrrega de refrigerant, càrrega d'oli, recuperació i reciclatge de refrigerant.  
- Procediments bàsics d'una instal·lació de producció de calor: prova de fugues, regulació del cremador, equilibrat tèrmic, proves de rendiment energètic.  
- Paràmetres de funcionament d'instal·lacions tèrmiques.  
- En instal·lacions frigorífiques: mesura de pressions, temperatures, velocitat de l'aire, cabal d'aire, cabal d'aigua, cabal de refrigerant, acidesa d'oli, nivell sonor.  
- En instal·lacions de producció de calor: mesura de pressions, temperatures, cabal d'aigua, cabal d'aire, opacitat de fums, percentatge de diòxid de carboni i monòxid de carboni i incremats, tir de ximenera.  
- En instal·lacions elèctriques associades: mesura de diferència de potencial, intensitat de corrent, resistència presa de terra, resistència d'aïllament.  
- Ajustos i correccions posteriors a la posada en funcionament de la instal·lació segons criteris d'eficiència energètica.  
- Mesures de seguretat en operacions de posada en funcionament.  
Mòdul professional: Representació Gràfica d'Instal·lacions  
Codi: 0123  
Duració: 128 hores  
Continguts:  
Croquització:  
- Croquis a 2D i a mà alçada a peu d'obra.  
- Croquis en isomètric i a mà alçada a peu d'obra.  
- Xarxes de fluids a mà alçada.  
- Conjunts i especejament d'instal·lacions a mà alçada.  
Retolació normalitzada:  
- Llegibilitat  
- Homogeneïtat  
Representació d'elements i equips d'instal·lacions tèrmiques i de fluids:  
- Documentació gràfica. Normes generals de representació.  
- Plans d'edificació. Pla de situació. Plantes. Alçats. Seccions. Detalls constructius.  
- Terminologia i simbologia d'instal·lacions: calorífiques, frigorífiques, climatització-ventilació, xarxes de fluids i sistemes associats.  
- Utilització de TIC.  
Elaboració d'esquemes d'instal·lacions tèrmiques i de fluids:  
- Programes informàtics d'aplicació.  
- Esquemes de principi.  
- Esquemes elèctrics.  
- Esquemes de regulació i control.  
Elaboració de plans generals d'instal·lacions tèrmiques i de fluids:  
- Programes informàtics d'aplicació.  
- Dibuix en 2D.  
- Normes generals de representació gràfica:  
- Formats.  
- Escales.  
- Tipus de línies.  
- Vistes.  
- Acotació.  
- Normativa específica d'aplicació a les instal·lacions tèrmiques i de fluids:  
- Disposició d'elements.  
- Traçat de xarxes.  
- Ubicació d'equips.  
- Elements singulars.  
- Càlcul de materials per a elaboració de pressupostos.  
Elaboració de plans de detall i isometries d'instal·lacions tèrmiques i de fluids:  
- Programes informàtics d'aplicació.  
- Dibuix en 3D.  
- Isometries de xarxes de fluids.  
- Isometries per al muntatge d'instal·lacions:  
- Normes de representació gràfica:  
- Identificació de materials.  
- Talls, seccions i ruptures.  
- Indicacions i llegendes.  
Elaboració de conjunts i especejaments de xarxes de fluids:  
- Conjunt i especejament de xarxes de ventilació. (CAD i mà alçada).  
- Conjunt i especejament de conductes d'aire i difusió. (CAD i mà alçada).  
- Conjunt i especejament de xarxes d'aigua. (CAD i mà alçada).  
- Conjunt i especejament de xarxes frigorífiques. (CAD i mà alçada).  
Mòdul professional: Energies Renovables i Eficiència Energètica  
Codi: 0124  
Duració: 40 hores  
Continguts:  
Càlcul de l'estalvi energètic i l'emissió de gasos d'instal·lacions d'energies renovables comparant-les amb instal·lacions convencionals:  
- Anàlisi de les fonts d'energia:  
- Impacte mediambiental de les energies convencionals.  
- Avaluació del potencial de l'energia solar tèrmica.  
- Avaluació del potencial de l'energia geotèrmica.  
- Avaluació del potencial de l'energia procedent de la biomassa.  
- Aprofitament de l'energia residual en instal·lacions tèrmiques.  
- Rendiment energètic en instal·lacions tèrmiques. Rendiment respecte del poder calorífic superior i inferior del combustible. Percentatge de calor no aprofitat.  
- Equips per a la generació de calor i fred. Prestacions. Concepte d'eficiència energètica en refrigeració i en calefacció, EEr i EEc.  
- Contribució de la regulació i el control de les instal·lacions a la millora de l'eficiència energètica.  
- Comptabilització de consums d'instal·lacions tèrmiques. Mesura del cabal en fluids, mesura de la calor transmés i l'energia elèctrica consumida.  
- Recuperació d'energia en instal·lacions tèrmiques. Valoració de l'estalvi energètic. Aprofitament de calor residual de processos industrials, per a producció d'aigua calenta sanitària, o calfament de recintes.  
Càlcul de pèrdues de radiació solar per a instal·lacions solars tèrmiques:  
- Característiques físiques i astronòmiques del sol.  
- Variació de l'energia solar en funció de la latitud de l'emplaçament.  
- Estudi d'ombres.  
- Estudi de pèrdues per orientació i inclinació.  
- Taules de radiació.  
- Càlcul de l'energia incident. Ús de programes informàtics de simulació.  
Càlcul de radiació absorbida en instal·lacions solars tèrmiques:  
- Principi de funcionament del captador de placa plana.  
- Components d'un captador.  
- Equació de rendiment d'un captador.  
- Càlcul de necessitats tèrmiques d'una instal·lació segons la reglamentació vigent. Ús de programes informàtics de simulació.  
- Principi de funcionament del captador de tub de buit.  
- Captadors de piscina.  
- Altres captadors.  
Dimensionat d'instal·lacions solars en edificis aplicant criteris d'eficiència energètica:  
- Situació dels panells solars. Cobertes planes, inclinades. Col·locació sobre el terreny.  
- Sistema d'emmagatzemament, distribució i control en instal·lacions solars tèrmiques. Sistemes unitaris. Sistemes col·lectius. Emmagatzemament centralitzat. Emmagatzemament distribuït.  
- Intercanviadors de calor. Interacumuladors. Intercanviadors de plaques.  
- Determinació del volum d'acumulació.  
- Equilibrat hidràulic de la instal·lació.  
- Càlcul de canonades i circuladors.  
- Càlcul de vas d'expansió.  
- Vàlvules de seguretat, antiretorn. Altres accessoris.  
- Sistemes de distribució centralitzats i descentralitzats.  
- Comptabilització de consums, i assignació de costos de manteniment.  
- Sistema de control. Programació.  
Mòdul professional: Configuració d'Instal·lacions de Climatització, Calefacció i ACS  
Codi: 0125  
Duració: 140 hores  
Continguts:  
Determinació de les característiques generals d'instal·lacions de climatització, calefacció i ACS en funció dels criteris de disseny:  
- Documentació tècnica.  
- Demanda de potència tèrmica. Demanda per estades. Horaris d'ocupació. Simultaneïtats.  
- Càlcul de necessitats en instal·lacions de climatització, calefacció i ACS. Fulls de càlcul de la demanda tèrmica. Programes de simulació.  
- Càlcul de necessitats en instal·lacions de ventilació. Qualitat de l'aire. Cabal per persona. Renovacions hora.  
- Aïllament tèrmic. Materials. Taules amb els sistemes constructius usuals.  
- Reglaments d'aplicació.  
Configuració i selecció d'equips i elements de les instal·lacions tèrmiques:  
- Instal·lacions de climatització, calefacció i ACS:  
- Tipologia i característiques tècniques dels equips i elements constituents. Instal·lació amb equips autònoms. Instal·lació centralitzada. Sistemes hidrònics. Sistemes VRV, Elecció del sistema més adequat.  
- Càlcul i dimensionat. Equips, ubicació, dimensions, necessitats d'espai, obertures i energia elèctrica.  
- Salas de màquines.  
- Instal·lacions solars tèrmiques:  
- Sistemes unitaris, centralitzats, acumulació centralitzada i distribuïda.  
- Càlcul i dimensionat. Programes de simulació.  
- Criteris de seguretat. Aplicació.  
- Croquis de distribució d'equips. Necessitats de superfície exterior. Suports.  
- Xarxes de canonades i conductes per a la distribució de fluids caloportadors. Muntants, derivacions. Vàlvules d'equilibrat.  
- Xarxes d'aigua per a instal·lacions de climatització, calefacció i ACS:  
- Identificació i anàlisi de les característiques dels materials utilitzats en canonades. Canonades d'acer, de coure, de plàstics, multicapa, etc. Avantatges, inconvenients, sistemes d'unió i fixació.  
- Càlcul de xarxes de canonades. Pèrdues de càrrega, velocitats, entre altres. Equilibrat hidràulic. Sistemes de retorn invertit. Vàlvules d'equilibrat.  
- Elements d'instal·lacions d'aigua, bombes, circuladors, depòsits acumuladors i vasos d'expansió. Càlcul i selecció.  
- Selecció dels elements de seguretat i control.  
- Xarxes de conductes d'aire:  
- Materials: fibres minerals, bromeres rígides, xapa d'acer.  
- Càlcul i traçat de conductes d'aire. Conductes d'impulsió, retorn, extracció i renovació.  
- Selecció de ventiladors.  
- Selecció de reixetes i difusors.  
- Dimensionat i selecció d'equips de recuperació d'energia en instal·lacions tèrmiques. Recuperadors tèrmics. Recuperadors entàlpics.  
- Dimensionat i selecció d'altres components d'instal·lacions d'aire condicionat i ventilació.  
Representació gràfica d'instal·lacions tèrmiques:  
- Simbologia normalitzada. Formats i escales.  
- Representació d'instal·lacions de climatització.  
- Representació d'instal·lacions de calefacció.  
- Representació d'instal·lacions d'ACS.  
- Representació d'instal·lacions solars.  
- Representació de xarxes d'aigua per a instal·lacions tèrmiques.  
- Representació de xarxes de conductes d'aire.  
- Dibuix assistit per ordinador. Programes informàtics. Impressió de plans.  
Elaboració de pressupostos d'instal·lacions tèrmiques:  
- Mesuraments. Criteris de mesurament.  
- Pressupostos. Capítols. Unitats d'obra. Criteris per a la valoració.  
- Aplicacions informàtiques. Ús de bases de dades de preus.  
Projectes d'instal·lacions tèrmiques en edificis:  
- Normes aplicables a la redacció de projectes.  
- Reglamentació aplicable a projectes d'instal·lacions tèrmiques.  
- Documents del projecte: memòria, annexos, plans, plec de condicions, mesuraments i pressupost.  
Mòdul professional: Configuració d'instal·lacions frigorífiques  
Codi: 0126  
Duració: 140 hores  
Continguts:  
Determinació de les característiques generals d'instal·lacions frigorífiques en funció dels criteris de disseny:  
- Documentació tècnica.  
- Càlcul de necessitats en instal·lacions frigorífiques.  
- Determinació de la potència necessària.  
- Aïllament tèrmic. Materials.  
- Reglaments d'aplicació.  
- Esquemes de distribució d'equips.  
- Evolució tecnològica.  
Configuració de xarxes de canonades de refrigerant i fluids secundaris:  
- Selecció d'equips i elements de les instal·lacions frigorífiques:  
- Instal·lacions frigorífiques. Tipologia i característiques tècniques dels equips i elements constituents.  
- Dimensionat i selecció d'equips i components.  
- Criteris de seguretat. Aplicació.  
- Regulació i posada en marxa.  
- Xarxes de canonades de refrigerant per a instal·lacions frigorífiques:  
- Identificació i anàlisi de les característiques dels materials utilitzats en canonades en funció del tipus de refrigerant utilitzat.  
- Càlcul de xarxes de canonades. Pèrdues de càrrega, velocitats, entre altres. Equilibrat hidràulic.  
- Elements d'instal·lacions, bombes, depòsits, acumuladors i vasos d'expansió.  
- Selecció dels elements de seguretat i control.  
Representació gràfica d'instal·lacions frigorífiques:  
- Esquemes de distribució. Plans generals.  
- Plans de detall. Plans de muntatge. Isometries.  
- Disseny assistit per ordinador. Programes informàtics. Impressió de plans.  
Elaboració de pressupostos d'instal·lacions frigorífiques:  
- Mesuraments. Criteris de mesurament.  
- Pressupostos. Capítols. Unitats d'obra. Criteris per a la valoració.  
- Aplicacions informàtiques. Ús de bases de dades de preus.  
Redacció de projectes d'instal·lacions frigorífiques.  
- Normes aplicables a la redacció de projectes.  
- Reglamentació aplicable a projectes d'instal·lacions frigorífiques.  
- Documents del projecte.   
Mòdul professional: Configuració d'Instal·lacions de Fluids  
Codi: 0127  
Duració: 120 hores  
Continguts:  
Càlcul de les necessitats d'instal·lacions de fluids (aire comprimit, xarxa d'extinció contra incendis, abastiment de combustibles entre altres):  
- Documentació tècnica.  
- Càlcul de necessitats en instal·lacions de fluids.  
- Programes informàtics.  
- Reglaments d'aplicació.  
Configuració de xarxes de distribució de fluids:  
- Equips i elements de xarxes de distribució de fluids:  
- Tipologia i característiques tècniques d'equips i elements constituents.   
- Dimensionat i selecció d'equips i components de cada instal·lació.  
- Criteris de seguretat. Aplicació.  
- Croquis de distribució d'equips.  
- Xarxes de canonades i conductes de fluids:  
- Identificació i anàlisi de les característiques dels materials utilitzats en canonades en funció del tipus de fluid.  
- Càlcul de xarxes de canonades. Pèrdues de càrrega, velocitats, entre altres. Equilibrat hidràulic.  
- Càlcul de conductes d'aire. Conductes d'impulsió, retorn, extracció i renovació. Distints mètodes.  
- Disseny i configuració d'instal·lacions de tractament d'aigües. Selecció d'equips.  
- Elements d'instal·lacions, compressors, bombes, depòsits, acumuladors, vasos d'expansió, entre altres.  
- Selecció dels elements de seguretat i control.  
- Selecció d'equips de regulació en instal·lacions hidràuliques. Vàlvules reguladores característiques.  
Representació gràfica d'instal·lacions de fluids:  
- Esquemes de distribució. Plans generals.  
- Plans de detall. Plans de muntatge. Isometries.  
- Dibuix assistit per ordinador. Programes informàtics. Impressió de plans.  
Elaboració de mesuraments i valoracions d'instal·lacions frigorífiques:  
- Mesuraments. Criteris de mesurament.  
- Pressupostos. Capítols. Unitats d'obra. Criteris per a la valoració.  
- Aplicacions informàtiques. Ús de bases de dades de preus.  
Redacció de projectes d'instal·lacions de fluids:  
- Normes aplicables a la redacció de projectes.  
- Reglamentació aplicable a projectes d'instal·lacions de fluids.  
- Documents del projecte.  
Mòdul professional: Planificació del Muntatge d'Instal·lacions  
Codi: 0128  
Duració: 60 hores  
Continguts:  
Selecció de documentació per a la planificació del muntatge:  
- Parts generals del projectes. Memòria. plec de condicions. Plans. Mesuraments i pressupost.  
- Memòria tècnica: Justificació. Memòria descriptiva. Càlculs. Plans i esquemes.  
- Aplicació de les TIC en la busca i recollida d'informació.  
Determinació de processos de muntatge:  
- Processos. Diagrama de les fases. Relacions entre les fases.  
- Característiques de les fases.  
- Fonamentacions, ancoratges i sistemes d'informació topogràfica.  
- Protecció de conduccions elèctriques i quadros elèctrics.  
- Sistemes de posada a terra i protecció contra sobretensions de les instal·lacions.  
- Unitats d'obra. Caracterització.  
- Sistemes de moviment de càrregues.  
- Aplicació de les TIC en l'elaboració dels processos de muntatge.  
Elaboració de plans de muntatge d'instal·lacions:  
- Especificacions tècniques de muntatge.  
- Redacció de condicions contractuals.  
- Caracterització d'activitats:  
- Temps d'execució.  
- Recursos.  
- Condicions de seguretat.  
- Tècniques de programació:  
- Diagrames de programació i control.  
- Determinació del camí crític.  
- Temps d'execució.  
- Aplicacions informàtiques.  
- Control del pla de muntatge. Procediments per al seguiment i control. Contingències. Alternatives.  
- Assajos i proves de les instal·lacions.  
- Condicions de recepció de les instal·lacions.  
Programació de l'aprovisionament i emmagatzemament:  
- Homologació. Especificacions tècniques.  
- Sistemes de magatzematge.  
- Control d'existències.  
- Determinació d'estocs crítics a l'oferir el manteniment de les instal·lacions.  
- Sistemes informatitzats d'aprovisionament i emmagatzemament.  
Elaboració de pressupostos de muntatge:  
- Unitats d'obra. Mesuraments.  
- Càlculs parcials i totals de les instal·lacions.  
- Costos financers i condicions de negociació amb els clients.  
- Pressupost general.  
Elaboració de manuals d'instruccions de servici d'instal·lacions:  
- Manuals d'operació. Especificacions dels fabricants.  
- Manual d'instruccions de servici. Normativa d'aplicació.  
- Punts d'inspecció. Periodicitat.  
Seguretat en el muntatge:  
- Normativa de seguretat i higiene.  
- Plans de seguretat.  
- Seguretat en les instal·lacions provisionals i els tallers d'obra.  
Mòdul professional: Projecte d'Instal·lacions Tèrmiques i de Fluids  
Codi: 0129  
Duració: 40 hores  
Continguts:  
Identificació de necessitats del sector productiu, relacionant-les amb projectes tipus que les puguen satisfer:  
- Classificació d'empreses del sector, per característiques organitzatives, pel tipus productiu, i el servici que oferixen.  
- Organització de les empreses, funcions de cada departament.  
- Tipus i necessitats de projectes. Oportunitats de negoci. Demandes a les empreses.  
- Identificació del projecte tipus que s'ajusta a les necessitats demandades.  
- Valoració del paper de les energies alternatives en la proposta de projecte: energia solar tèrmica, fotovoltaica, cogeneració, aïllament tèrmic, estalvi d'energia en processos productius, millora de l'eficiència en processos productius, etc.  
- Característiques específiques requerides al projecte. Nivell d'eficiència, percentatges d'estalvi, terminis d'amortització de la inversió, etc.  
- Obligacions fiscals, laborals i de prevenció de riscos per al desenrotllament del projecte. Condicions d'aplicació. Avaluació impacte mediambiental.  
- Ajudes o subvencions per la incorporació de noves tecnologies de producció o de servici, aplicables al projecte.  
- Guions de treball en el desenrotllament del projecte.  
Disseny de projectes relacionats amb les competències expressades en el títol, incloent-hi i desenrotllant les fases que ho componen:  
- Recopilació de dades del projecte. Presa de dades tècniques, econòmics, de l'entorn, històrics, etc. Disponibilitat de croquis, plans i informació tècnica de la maquinària i equips relacionats.  
- Estudi de viabilitat tècnica del mateix.  
- Identificació de les fases o parts que componen el projecte i el seu contingut: memòria, annexos, plans, plec de condicions, mesuraments i pressupost.  
- Objectius que es pretenen aconseguir i el seu abast.  
- Recursos materials i personals necessaris per a realitzar-ho.  
- Pressupost econòmic corresponent.  
- Necessitats de finançament per a la posada en marxa del mateix.  
- Definició i redacció de la documentació necessària per al seu disseny:  
- Memòria: descriptiva, constructiva. Configuració dels diferents sistemes que constituïxen les instal·lacions tèrmiques i de fluids.  
- Annexos:  
- Càlcul de dimensions i selecció de les màquines, equips, xarxes i conductes dels diferents sistemes.  
- Compliment del Codi Tècnic d'Edificació C. Altres Normatives.  
- Avaluació ambiental. Certificat Eficiència Energètica.  
- Pla de manteniment.  
- Plans:  
- Plans dels diagrames de principi de funcionament.  
- Plans dels esquemes elèctrics, d'automatització i regulació.  
- Plans d'implantació de màquines, equips i xarxes.  
- Plans de l'obra civil necessària.  
- Plans de detalls constructius.  
- Plans de muntatge dels equips i circuits dels sistemes elèctrics, hidràulics i pneumàtics.  
- plec de condicions:  
- Definicions. Conceptes generals.  
- Condicions generals dels materials, dispositius i instal·lacions.  
- Execució, control, mesurament i abonament de les unitats d'obra. Criteris de valoració i mesurament.  
- Recepció d'obres.  
- Definició de gastos generals.  
- Aspectes a controlar per a garantir la qualitat del projecte.  
- Disposicions finals.  
- Mesuraments i pressupost:  
- Concordança amb el plec de condicions.  
- Preus auxiliars i descompostos.  
- Pressupost per capítols i general.  
Planificació de la implementació o execució del projecte, determinant el pla d'intervenció i la documentació associada:  
- Seqüència de les activitats projectades. Ordenació en funció de les necessitats d'implementació.   
- Estimació dels recursos i la logística necessària per a cada activitat.  
- Identificació de les necessitats de permisos i autoritzacions per a dur a terme les activitats. Llicència d'Obres. Permisos. Tràmits davant dels organismes competents o afectats. Sol·licituds de subministrament d'energia elèctrica, aigua, gas, etc. davant de les companyies subministradores.  
- Determinar els procediments d'actuació o execució de les activitats. Fases d'execució. Identificació dels riscos inherents a la implementació, definint el pla de prevenció de riscos i els mitjans i equips necessaris. Estudi de seguretat i salut. Pla de seguretat i de prevenció de riscos laborals.  
- Pla d'assignació de recursos materials i humans i els temps d'execució. Diagrames Pert i Gant. Programes informàtics de planificació de projectes.  
- Valoració econòmica de la implementació.  
- Definició i redacció de la documentació necessària per a la seua implementació: el projecte d'execució.  
Definició dels procediments per al seguiment i control en l'execució del projecte. Justificació de la selecció de variables i instruments empleats:  
- Avaluació de les activitats o intervencions.  
- Indicadors de qualitat per a realitzar l'avaluació. plec de control de qualitat PCC. Laboratoris d'assajos i control de qualitat.  
- Avaluació de les incidències que puguen presentar-se durant la realització de les activitats, la seua possible solució i registre. Llibre d'incidències.  
- Gestió dels possibles canvis en els recursos i en les activitats. Sistema de registre d'estos canvis. Modificats de projectes.  
- Documentació necessària per a l'avaluació de les activitats i del projecte. Llibre d'ordes. Organismes de control de l'execució. Oficina de control tècnic OCT, OCA, etc.  
- Participació en l'avaluació dels usuaris o clients.  
- Control del compliment del plec de condicions del projecte quan este existix. Recomanacions per a l'ús i el manteniment de l'edifici. El llibre de l'edifici.  
Mòdul professional: Formació i Orientació Laboral  
Codi: 0130  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del Tècnic Superior en Desplegament de Projectes d'Instal·lacions Tèrmiques i de Fluids.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el Tècnic Superior en Desplegament de Projectes d'Instal·lacions Tèrmiques i de Fluids.  
- Definició i anàlisi del sector professional del tècnic superior en Desplegament de Projectes d'Instal·lacions Tèrmiques i de Fluids. Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.  
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització.  
- Concepte d'equip de treball.  
- Tipus d'equips en les indústries tèrmiques i de fluids segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes del conflicte.  
- Causes del conflicte en el món laboral.  
- Mètodes per a la resolució o supressió del conflicte. Negociació; mediació, conciliació i arbitratge.  
Contracte de treball:  
- El Dret del Treball. Fonts del Dret del Treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials. Noves formes de regulació del treball.  
- Intervenció dels organismes públics en les relacions laborals.  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris, etc.  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi d'un conveni col·lectiu aplicable a l'àmbit professional del Tècnic Superior en Desplegament de Projectes d'Instal·lacions Tèrmiques i de Fluids.  
- Conflictes col·lectius de treball.   
- Noves formes d'organització del treball: subcontractació, teletreball, etc.  
- Beneficis per als treballadors en les noves organitzacions: flexibilitat, beneficis socials, etc.  
- Plans d'igualtat.  
Seguretat Social, ocupació i desocupació:   
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació; subsidi; renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: DREC, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i salut laboral, INSHT, Inspecció de treball, INVASSAT.  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa d'instal·lacions tèrmiques i de fluids.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
Mòdul professional: Empresa i Iniciativa Emprenedora  
Codi: 0131  
Duració: 60 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en les instal·lacions tèrmiques i de fluids (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors claus dels emprenedors: iniciativa, creativitat i formació.  
- L'actuació dels emprenedors com a empleats d'una xicoteta i mitjana empresa d'instal·lacions tèrmiques i de fluids.  
- L'actuació dels emprenedors com a empresaris d'una xicoteta empresa en el sector de les instal·lacions tèrmiques i de fluids.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit de les instal·lacions tèrmiques i de fluids.  
- Bones pràctiques de cultura emprenedora en l'activitat de les instal·lacions tèrmiques i de fluids.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- Anàlisi de l'entorn general d'una xicoteta i mitjana empresa d'instal·lacions tèrmiques i de fluids.  
- L'entorn específic de l'empresa: clients, proveïdors i competència.  
- Anàlisi de l'entorn específic d'una xicoteta i mitjana empresa d'instal·lacions tèrmiques i de fluids.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una xicoteta i mitjana empresa d'instal·lacions tèrmiques i de fluids.  
- Relacions d'una xicoteta i mitjana empresa d'instal·lacions tèrmiques i de fluids amb el conjunt de la societat.  
- Contribució d'una xicoteta i mitjana empresa d'instal·lacions tèrmiques i de fluids al desenrotllament sostenible.  
- Cultura de l'empresa i imatge corporativa.  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses d'instal·lacions tèrmiques i de fluids.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una xicoteta i mitjana empresa. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses d'instal·lacions tèrmiques i de fluids.  
- Viabilitat econòmica i viabilitat financera d'una xicoteta i mitjana empresa d'instal·lacions tèrmiques i de fluids.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa d'instal·lacions tèrmiques i de fluids.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
Mòdul professional: Formació en Centres de Treball  
Codi: 0132  
Duració: 400 hores  
Continguts:  
Identificació de l'estructura i organització de l'empresa relacionant-la amb la producció i comercialització dels productes que obtenen:  
- Identificació de l'estructura organitzativa de l'empresa i les funcions de cada àrea d'esta.  
- Interpretació, a partir d'organigrames, de les relacions organitzatives i funcionals del departament de control de qualitat amb els altres departaments de l'empresa.  
- Identificació dels elements que constituïxen la xarxa logística de l'empresa: proveïdors, clients, sistemes de producció, magatzematge i d'altres.  
- Identificació dels procediments de treball en el desenrotllament del procés productiu.  
- Relació de les competències dels recursos humans amb l'exercici de l'activitat productiva.  
- Interpretació de la importància de cada element de la xarxa en l'exercici de l'activitat de l'empresa.  
- Relació dels avantatges i inconvenients de l'estructura de l'empresa enfront d'un altre tipus d'organitzacions empresarials.  
- Identificació dels canals de comercialització més freqüents en esta activitat.  
- Relació de les característiques del mercat, tipus de clients i proveïdors i la seua possible influència en l'exercici de l'activitat empresarial.  
Aplicació d'hàbits ètics i laborals en el desenrotllament de la seua activitat professional d'acord amb les característiques del lloc de treball i procediments establits en l'empresa:  
- Fer-ho bé professionalment, criteris de responsabilitat, productivitat, qualitat i eficàcia en el treball.  
- El lloc de treball, orde i neteja, normes de seguretat personal i mediambiental.  
- Mitjans i materials, usos i normes de seguretat.  
- Riscos en les àrees de muntatge d'instal·lacions frigorífiques i de climatització.  
- Mitjans de protecció personal. Identificació i utilització.  
- Protecció d'equips, instruments i components. Procediments que s'han d'aplicar.  
- Conductes i mesures preventives davant dels riscos propis de l'activitat professional i/o laboral.  
- Actuació en situacions d'emergència.  
- Normativa i reglamentació específica de prevenció de riscos laborals, seguretat i higiene en el treball.  
Intervenció en la determinació de les característiques de les instal·lacions frigorífiques, instal·lacions tèrmiques en edificis o instal·lacions de fluids a partir d'un avantprojecte aplicant la reglamentació i normativa corresponent:  
- Elaboració d'esquemes de principi de les instal·lacions, concretant el traçat, seccions, pressions i rangs de funcionament dels elements de regulació i control entre altres.  
- Realització de balanços tèrmics de les instal·lacions.  
- Dimensionat dels equips i elements integrants de les instal·lacions.  
- Identificació de la normativa d'aplicació exigida.  
- Selecció d'equips i accessoris per al compliment de la seua funció i característiques establides i homologació.  
Participació en la planificació del muntatge d'instal·lacions frigorífiques, instal·lacions tèrmiques en edificis o instal·lacions de fluids a partir de la documentació tècnica del projecte:  
- Desenrotllament dels processos operacionals especificant ferramentes necessàries, seqüència d'acoblament, temps d'operació i qualificació d'operaris, etc.  
- Desenrotllament de plans de muntatge d'instal·lacions amb definició de les etapes, llistes d'activitats, temps, unitats d'obra i recursos humans i materials necessaris.  
- Desenrotllament de plans d'aprovisionament dels equips i materials.  
- Condicions d'emmagatzemament dels equips i materials.  
- Elaboració dels costos de muntatge a partir d'unitats d'obra utilitzant programes informàtics específics.  
ANNEX II  
Seqüenciació i distribució horària dels Mòduls professionals  
  
ANNEX III  
Professorat  
A. Atribució docent  
  
- Elaboració d'especificacions tècniques de muntatge i protocols de proves.  
- Elaboració de manuals d'instruccions de servici i manteniment de les instal·lacions.  
Col·laboració en l'elaboració de plans i esquemes de principi d'instal·lacions frigorífiques, instal·lacions tèrmiques en edificis o instal·lacions de fluids aplicant normes de representació i utilitzant aplicacions de disseny assistit per ordinador:  
- Elaboració de plans de traçat i emplaçament de les instal·lacions.  
- Elaboració d'esquemes de principi d'instal·lacions utilitzant la simbologia normalitzada.  
- Elaboració dels plans necessaris per al muntatge d'instal·lacions utilitzant escales i formats normalitzats.  
- Representació de circuits elèctrics de força, comandament i control.  
- Impressió de plans en formats i escales adequats.  
B. Titulacions requerides per a centres docents de titularitat privada o d'altres administracions diferents de l'educativa  
  
\* \* \* \* \*  
ANEXO II  
Secuenciación y distribución horaria de los módulos profesionales  
  
ANEXO III  
Profesorado  
A. Atribución docente  
B. Titulaciones requeridas para centros docentes de titularidad privada o de otras administraciones distintas de la educativa  
ANNEX IV  
Mòdul professional: Anglés Tècnic I-S  
Codi: CV0003  
Duració: 96 hores  
Resultats d'aprenentatge i criteris d'avaluació  
1. Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
Criteris d'evaluació:  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés fil per randa el que es diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
2. Interpreta informació professional continguda en textos escrits complexos, analitzant de manera comprensiva els seus continguts.  
Criteris d'evaluació:  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, captant fàcilment el significat essencial.  
c) S'han interpretat, fil per randa, textos extensos i de relativa complexitat, relacionats o no amb la seua especialitat, sempre que puga tornar a llegir les seccions difícils.  
d) S'ha relacionat el text amb l'àmbit del sector a què fa referència.  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decidix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estan dins de la seua especialitat.  
3. Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
Criteris d'evaluació:  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defensat punts de vista amb claredat, proporcionant explicacions i arguments adequats.  
g) S'ha descrit i seqüenciat un procés de treball de la seua competència.  
h) S'ha argumentat fil per randa, l'elecció d'una determinada opció o procediment de treball triat.  
i) S'ha sol·licitat la reformulació del discurs o part d'este quan s'ha considerat necessari.  
4. Elabora documents i informes propis del sector o de la vida acadèmica i quotidiana, relacionant els recursos lingüístics amb este propòsit.  
Criteris d'evaluació:  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'unes quantes fonts.  
b) S'ha organitzat la informació amb correcció, precisió, coherència i cohesió, sol·licitant i/ o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
e) S'han aplicat les fórmules establides i el vocabulari específic en l'ompliment de documents.  
f) S'han resumit articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, descrivint les relacions típiques característiques del país de la llengua estrangera.  
Criteris d'evaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i les normes de relació social propis del país.  
c) S'han identificat els valors i les creences propis de la comunitat on es parla la llengua estrangera.  
d) S'ha identificat els aspectes socioprofessionals propis del sector, en qualsevol tipus de text.  
e) S'han aplicat els protocols i les normes de relació social propis del país de la llengua estrangera.  
f) S'han reconegut els marcadors lingüístics de la procedència regional.  
Continguts  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector.  
- Idees principals i idees secundàries.  
- Recursos gramaticals: temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals.....  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: temps verbals, preposicions, phrasal verbs, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica del sector.  
- Idea principal i secundàries.  
- Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despiste, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió: exemplificació, conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
Mòdul professional: Anglés Tècnic II-S  
Codi: CV0004  
Duració: 40 hores  
Resultats d'aprenentatge i criteris d'avaluació  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'ha transmés missatges relatius a la justificació de retards, absències o qualsevol altra eventualitat.  
d) S'han usat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa, de l'àmbit del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments que ha realitzat l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i les dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
e) S'han redactat cartes d'agraïments a proveïdors i clients en anglés.  
f) S'han omplit documents d'incidències i reclamacions.  
g) S'han rebut i remés correus electrònics i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o d'altres propis dels països de llengua anglesa.  
c) S'han identificat bosses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una bossa d'ocupació en anglés.  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretats estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: presentació de persones, salutacions i acomiadaments, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client:  
ANNEX V  
Espais mínims  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Bosses d'ocupació. Ofertes d'ocupació. Cartes de presentació.  
La selecció i contractació del personal: contractes de treball. Cartes de citació, admissió i rebuig en processos de selecció.  
L'organització de l'empresa: llocs de treball i funcions.  
Interpretació de textos amb ferramentes de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
ANEXO V  
Espacios mínimos  
ANNEX VI  
Titulacions acadèmiques requerides per a la impartició dels mòduls professionals que conformen el cicle formatiu   
en centres de titularitat privada, o d'altres administracions diferents de l'educativa  
  
  
ANEXO VI  
Titulaciones académicas requeridas para la impartición de los módulos profesionales que conforman el ciclo formativo  
en centros de titularidad privada, o de otras Administraciones distintas de la educativa  
  



Còpia Permalink ELI